Հնարավոր է դու հարցնես. «Ինչպե՞ս է հայտնվել սուտը եւ իչո՞ւ են մարդիկ սկսել խաբել մեկը մյուսին»: Չէ որ Աստված ինքը ճշմարտությունն է, իսկ մարդը Աստծո ձեռքի գործը: Ուրեմն, որտեղի՞ց է եկել սուտը: Սուտը եկել է սատանայից դրա համար նրան անվանում են «ստի հայր»: Նա մեղքի գերության մեջ գցեց մարդուն ՝ հրապուրելով նրան սուտ խոսքերով. «Այն օրը, երբ այս պտղից ուտեք ձեր աչքերը կբացվեն ու Աստծո պես կլինեք՝ բարին ու չարը գիտակցող»: Այստեղից սուտը ներթափանցում է մարդու մեջ եւ հարատեւում նրա հետ: Այն թուլացնում է կամքը, ծնում անվստահություն, արմատավորում գոռոզություն եւ վախ: Սուրբ գրքում ասվում է. «Եթե մեկը խոսքով մեղք չի գործում նա կատարյալ մարդ է: Եկեք արհամարենք սուտը եւ սկսենք խոսել միայան ճիշտը, որովհետեւ մենք շաղկապված ենք իրար այնպես ինչպես մեկ մարմնի անդամներ: